b'\n_START_ARTICLE_\nChristine Barck\n_START_PARAGRAPH_\nChristine Barck (entiselt\xc3\xa4 nimelt\xc3\xa4\xc3\xa4n Huttunen, s. 8. lokakuuta 1947 Helsinki) on suomalainen kuulanty\xc3\xb6nt\xc3\xa4j\xc3\xa4 ja kiekonheitt\xc3\xa4j\xc3\xa4. Barck saavutti urallaan seitsem\xc3\xa4n ulkoratojen suomenmestaruutta, n\xc3\xa4ist\xc3\xa4 viisi kuulanty\xc3\xb6nn\xc3\xb6ss\xc3\xa4 ja kaksi kiekonheitossa._NEWLINE_Barckin enn\xc3\xa4tykset ovat kuulanty\xc3\xb6nn\xc3\xb6ss\xc3\xa4 16,49 (1974) ja kiekonheitossa 50,28 (1972). Seuratasolla Barck edusti Mellunkyl\xc3\xa4n Kontiota ja Viipurin Urheilijoita._NEWLINE_Barck voitti Suomen mestaruuden my\xc3\xb6s k\xc3\xa4sipallossa. H\xc3\xa4nen veljens\xc3\xa4 Hans Barck (ent. Huttunen) voitti soudussa kahdeksikkojen Suomen mestaruuden vuosina 1967 ja 1968.'